বৈতালিক-উপাসনায় সূচনা পৌষমেলার

বীরভূম: রীতি মেনেই শুরু হল ঐতিহ্যবাহী পৌষমেলা (Poush Mela 2026)। মঙ্গলবার ভোরে বৈতালিক ও উপাসনার মাধ্যমে আনুষ্ঠানিক সূচনা হল শান্তিনিকেতনের (Shantiniketan) পৌষমেলার। উৎসবের প্রথম দিন থেকেই উপচে পড়েছে উৎসবের আবহ।

নিরাপত্তার দিকেও বিশেষ নজর দেওয়া হয়েছে প্রশাসনের তরফে। পৌষমেলা প্রাঙ্গণ জুড়ে বসানো হয়েছে প্রায় ৫০০টি সিসিটিভি ক্যামেরা। মোতায়েন রয়েছে ২৫০০-রও বেশি পুলিশ কর্মী। পাশাপাশি নজরদারিতে ব্যবহার করা হচ্ছে ড্রোন ক্যামেরাও, যাতে কোনওভাবেই নিরাপত্তায় ফাঁক না থাকে।

আরও পড়ুন: বাংলাজুড়ে শীতের দাপট, রাজ্যে তাপমাত্রা নামল ১০ ডিগ্রিতে

প্রশাসনের দাবি, এবার পৌষমেলাকে সম্পূর্ণ নিরাপদ ও সুশৃঙ্খল রাখতে নেওয়া হয়েছে সর্বোচ্চ ব্যবস্থা। শান্তিপূর্ণভাবে উৎসব সম্পন্ন করাই মূল লক্ষ্য।